《杂感》
清代·刘岩

凶器古有兵，高品古有名。兵凶不可黩，名美不可争。

赫赫鬼神心，恶杀兼恶盈。穷兵祸自毙，矜名身自倾。

二者同一机，盈乃与杀并。惟寂与惟寞，所以全厥生。

作者简介：（?—1716）江苏江浦人，原名枝桂，字大山，号无垢。康熙四十二年进士，官编修，以戴名世《南山集》案牵连，隶籍旗下。幼敏慧，以善弈名。工诗文，持论有道学气。有《大山诗集》、《拙修斋稿》、《匪莪堂文集》等。